HOTĂRÂREA TRIBUNALULUI FUNCȚIEI PUBLICE

A UNIUNII EUROPENE

(Camera a doua)

18 iunie 2015

EG

împotriva

Parlamentului European

„Funcție publică — Funcționari — Remunerație — Alocația pentru locuință — Condiție de acordare — Cuplu de persoane de același sex — Uniune consensuală înregistrată conform dreptului belgian — Articolul 1 alineatul (2) litera (c) punctul (iv) din anexa VII la statut — Acces la căsătorie civilă într-un stat membru — Principiul nediscriminării pe motiv de orientare sexuală — Indemnizație de instalare”

Obiectul:

Acțiune formulată în temeiul articolului 270 TFUE, aplicabil Tratatului CEEA potrivit articolului 106a din acesta, prin care EG solicită, în esență, anularea deciziei Parlamentului European de a nu îi acorda alocația pentru locuință și de a limita indemnizația de instalare la salariul său de bază pe o lună

Decizia:

Respinge acțiunea. EG suportă propriile cheltuieli de judecată și este obligat să suporte cheltuielile de judecată efectuate de Parlamentul European. Consiliul Uniunii Europene suportă propriile cheltuieli de judecată.

Sumarul hotărârii

Funcționari – Remunerație – Alocații familiale – Alocația pentru locuință – Condiții de acordare – Funcționar înregistrat ca partener stabil în cadrul unei uniuni consensuale – Lipsa accesului la căsătorie civilă – Obligația de verificare a caracterului concret și efectiv al acestui acces

[art. 19 alin. (1) TFUE; Carta drepturilor fundamentale a Uniunii Europene, art. 7 și art. 21 alin. (1); Statutul funcționarilor, anexa VII, art. 1 alin. (2) lit. (c) pct. iv)]

Extinderea dreptului la alocația pentru locuință la funcționarii înregistrați ca parteneri necăsătoriți stabili în cadrul unei uniuni consensuale, inclusiv persoane de același sex, care nu au acces la căsătorie civilă într-un stat membru reflectă grija legiuitorului de a asigura aplicarea principiului nediscriminării consacrat la articolul 19 alineatul (1) TFUE și de a continua astfel dezvoltarea unei politici privind personalul având ca scop garantarea egalității de șanse pentru toți, indiferent de orientarea sexuală sau de situația matrimonială a persoanei interesate, ceea ce corespunde de asemenea interzicerii oricărei discriminări bazate pe orientarea sexuală, prevăzută la articolul 21 alineatul (1) din Carta drepturilor fundamentale a Uniunii Europene. În plus, extinderea dreptului la alocația pentru locuință la funcționarii înregistrați ca parteneri necăsătoriți stabili în cadrul unei uniuni consensuale, inclusiv persoane de același sex, care nu au acces la căsătorie civilă reflectă cerința de a-i proteja pe funcționari împotriva ingerințelor administrației în exercitarea dreptului lor la respectarea vieții private și de familie, astfel cum este recunoscut la articolul 7 din cartă și la articolul 8 din Convenția europeană a drepturilor omului.

În această privință, reiese deci atât din modul de redactare a articolului 1 alineatul (2) litera (c) punctul (iv) din anexa VII la statut, precum și din finalitatea acestuia că dispoziția respectivă, departe de a institui vreo discriminare între funcționari bazată pe orientarea sexuală, permite acordarea alocației pentru locuință oricărui funcționar înregistrat ca partener stabil în cadrul unei uniuni consensuale, indiferent de orientarea sa sexuală.

Astfel, în aplicarea acestei dispoziții, un funcționar înregistrat ca partener stabil în cadrul unei uniuni consensuale a unui cuplu heterosexual este supus aceleiași condiții de a trebui să demonstreze că nu are acces la căsătorie într-un stat membru pentru a beneficia de alocația pentru locuință.

Administrația trebuie să interpreteze dispoziția menționată astfel încât dreptul la alocația pentru locuință să nu rămână teoretic sau iluzoriu, ci concret și efectiv, această interpretare putând ajunge până la luarea în considerare a legislației unui stat care nu era aplicabilă pentru încheierea căsătoriei, dar care se afla, cu toate acestea, în strânsă legătură cu situația în cauză ca urmare a naționalității persoanelor interesate.

Or, din modul de redactare a articolului 1 alineatul (2) litera (c) punctul (iv) din anexa VII la statut reiese că, în cazul unui funcționar înregistrat ca partener stabil în cadrul unei uniuni consensuale, faptul că cuplul nu are acces la căsătorie în statul membru în care este repartizată persoana interesată nu este suficient, în sine, pentru a stabili că acest cuplu nu are acces la căsătorie și, așadar, că funcționarul respectiv trebuie să beneficieze de alocația pentru locuință.

(a se vedea punctele 48-50, 81 și 82)

Trimitere la:

Tribunalul Funcției Publice: Hotărârea din 14 octombrie 2010, W/Comisia, F-86/09, EU:F:2010:125, punctele 42, 43 și 45, și Hotărârea din 6 mai 2014, Forget/Comisia, F-153/12, EU:F:2014:61, punctul 26

HOTĂRÂREA TRIBUNALULUI FUNCȚIEI PUBLICE

A UNIUNII EUROPENE

(Camera a doua)

18 iunie 2015

EG

împotriva

Parlamentului European

„Funcție publică — Funcționari — Remunerație — Alocația pentru locuință — Condiție de acordare — Cuplu de persoane de același sex — Uniune consensuală înregistrată conform dreptului belgian — Articolul 1 alineatul (2) litera (c) punctul (iv) din anexa VII la statut — Acces la căsătorie civilă într-un stat membru — Principiul nediscriminării pe motiv de orientare sexuală — Indemnizație de instalare”

Obiectul:

Acțiune formulată în temeiul articolului 270 TFUE, aplicabil Tratatului CEEA potrivit articolului 106a din acesta, prin care EG solicită, în esență, anularea deciziei Parlamentului European de a nu îi acorda alocația pentru locuință și de a limita indemnizația de instalare la salariul său de bază pe o lună

Decizia:

Respinge acțiunea. EG suportă propriile cheltuieli de judecată și este obligat să suporte cheltuielile de judecată efectuate de Parlamentul European. Consiliul Uniunii Europene suportă propriile cheltuieli de judecată.

Sumarul hotărârii

Funcționari – Remunerație – Alocații familiale – Alocația pentru locuință – Condiții de acordare – Funcționar înregistrat ca partener stabil în cadrul unei uniuni consensuale – Lipsa accesului la căsătorie civilă – Obligația de verificare a caracterului concret și efectiv al acestui acces

[art. 19 alin. (1) TFUE; Carta drepturilor fundamentale a Uniunii Europene, art. 7 și art. 21 alin. (1); Statutul funcționarilor, anexa VII, art. 1 alin. (2) lit. (c) pct. iv)]

Extinderea dreptului la alocația pentru locuință la funcționarii înregistrați ca parteneri necăsătoriți stabili în cadrul unei uniuni consensuale, inclusiv persoane de același sex, care nu au acces la căsătorie civilă într-un stat membru reflectă grija legiuitorului de a asigura aplicarea principiului nediscriminării consacrat la articolul 19 alineatul (1) TFUE și de a continua astfel dezvoltarea unei politici privind personalul având ca scop garantarea egalității de șanse pentru toți, indiferent de orientarea sexuală sau de situația matrimonială a persoanei interesate, ceea ce corespunde de asemenea interzicerii oricărei discriminări bazate pe orientarea sexuală, prevăzută la articolul 21 alineatul (1) din Carta drepturilor fundamentale a Uniunii Europene. În plus, extinderea dreptului la alocația pentru locuință la funcționarii înregistrați ca parteneri necăsătoriți stabili în cadrul unei uniuni consensuale, inclusiv persoane de același sex, care nu au acces la căsătorie civilă reflectă cerința de a-i proteja pe funcționari împotriva ingerințelor administrației în exercitarea dreptului lor la respectarea vieții private și de familie, astfel cum este recunoscut la articolul 7 din cartă și la articolul 8 din Convenția europeană a drepturilor omului.

În această privință, reiese deci atât din modul de redactare a articolului 1 alineatul (2) litera (c) punctul (iv) din anexa VII la statut, precum și din finalitatea acestuia că dispoziția respectivă, departe de a institui vreo discriminare între funcționari bazată pe orientarea sexuală, permite acordarea alocației pentru locuință oricărui funcționar înregistrat ca partener stabil în cadrul unei uniuni consensuale, indiferent de orientarea sa sexuală.

Astfel, în aplicarea acestei dispoziții, un funcționar înregistrat ca partener stabil în cadrul unei uniuni consensuale a unui cuplu heterosexual este supus aceleiași condiții de a trebui să demonstreze că nu are acces la căsătorie într-un stat membru pentru a beneficia de alocația pentru locuință.

Administrația trebuie să interpreteze dispoziția menționată astfel încât dreptul la alocația pentru locuință să nu rămână teoretic sau iluzoriu, ci concret și efectiv, această interpretare putând ajunge până la luarea în considerare a legislației unui stat care nu era aplicabilă pentru încheierea căsătoriei, dar care se afla, cu toate acestea, în strânsă legătură cu situația în cauză ca urmare a naționalității persoanelor interesate.

Or, din modul de redactare a articolului 1 alineatul (2) litera (c) punctul (iv) din anexa VII la statut reiese că, în cazul unui funcționar înregistrat ca partener stabil în cadrul unei uniuni consensuale, faptul că cuplul nu are acces la căsătorie în statul membru în care este repartizată persoana interesată nu este suficient, în sine, pentru a stabili că acest cuplu nu are acces la căsătorie și, așadar, că funcționarul respectiv trebuie să beneficieze de alocația pentru locuință.

(a se vedea punctele 48-50, 81 și 82)

Trimitere la:

Tribunalul Funcției Publice: Hotărârea din 14 octombrie 2010, W/Comisia, F-86/09, EU:F:2010:125, punctele 42, 43 și 45, și Hotărârea din 6 mai 2014, Forget/Comisia, F-153/12, EU:F:2014:61, punctul 26